Document ID: /roh_data/filtered/swiss_laws_in_ROHinterleaved.jsonl.gz/19539

This text was translated from DE into Rumantsch Grischun.

Die Parteien können das Schiedsverfahren:a. selber regeln;b. durch Verweis auf eine schiedsgerichtliche Verfahrensordnung regeln;c. einem Verfahrensrecht ihrer Wahl unterstellen. Haben die Parteien das Verfahren nicht geregelt, so wird dieses vom Schiedsgericht festgelegt. Die Präsidentin oder der Präsident des Schiedsgerichts kann über einzelne Verfahrensfragen allein entscheiden, wenn eine entsprechende Ermächtigung der Parteien oder der andern Mitglieder des Schiedsgerichts vorliegt. Das Schiedsgericht muss die Gleichbehandlung der Parteien und ihren Anspruch auf rechtliches Gehör gewährleisten und ein kontradiktorisches Verfahren durchführen. Jede Partei kann sich vertreten lassen. Verstösse gegen die Verfahrensregeln sind sofort zu rügen, nachdem sie erkannt wurden oder bei gehöriger Aufmerksamkeit erkennbar waren; andernfalls können sie später nicht mehr geltend gemacht werden. Fassung gemäss Anhang Ziff. 2 des BG vom 19. Juni 2020, in Kraft seit 1. Jan. 2021  (AS 2020 4179; BBl 2018 7163).

Las partidas pon:a. reglar sezzas la procedura da cumpromiss;b. reglar la procedura da cumpromiss tras in renviament ad in urden da procedura da cumpromiss;c. suttametter la procedura da cumpromiss ad in dretg da procedura da lur tscherna. Sche las partidas n’han betg reglà la procedura, vegn quella fixada da la dretgira da cumpromiss. Il president da la dretgira da cumpromiss po decider sulet davart singulas dumondas da procedura, sche las partidas u ils auters commembers da la dretgira da cumpromiss l’han autorisà da far quai. La dretgira da cumpromiss sto garantir il tractament egual da las partidas e lur dretg sin attenziun giuridica e realisar ina procedura cuntradictorica. Mintga partida po sa laschar represchentar. Cuntravenziuns cunter las reglas da procedura ston vegnir contestadas immediatamain, suenter ch’ellas èn vegnidas enconuschentas u fissan stadas d’enconuscher cun l’attenziun necessaria; uschiglio na pon ellas betg pli vegnir fatgas valair pli tard. Versiun tenor la cifra 2 da l’agiunta da la LF dals 19 da zer. 2020, en vigur dapi il 1. da schan. 2021 (AS 2020 4179; BBl 2018 7163).